2017 წლის სახელმწიფო სამეცნიერო საგრანტო კონკურსი

**„სახელმწიფო გრანტი საქართველოში და საზღვარგარეთ არსებული ქართული მატერიალური და სულიერი მემკვიდრეობის სამეცნიერო კვლევისათვის”**

რეგისტრაციის ინსტრუქცია

**I. საკონკურსო დოკუმენტების მომზადება**

1. გაეცანით საკონკურსო დოკუმენტებს.

2. ყურადღება მიაქციეთ **პროექტის შინაარსობრივი დოკუმენტების** (მე-2, მე-3, მე-4, მე-5 (არსებობის შემთხვევაში), მე-6 და მე-7 დანართები) დადგენილი წესებითა და ფორმით შევსებას. ფაილების სახელწოდებები უნდა შედეგებოდეს ინგლისური ასოებისგან:

3. მოამზადეთ მე-2, მე-3, მე-4 დანართების ქართულენოვანი დოკუმენტები და მე-5 დანართის ქართული თარგმანი. დასრულებული დოკუმენტები თანმიმდევრულად დაალაგეთ, გააერთიანეთ და გადაიყვანეთ PDF ფორმატში და **დაარქვით 1.Project\_GEO\_gvari** (იგულისხმება პროექტის ხელმძღვანელის გვარი).

4. მოამზადეთ მე-2, მე-3, მე-4 დანართების და მე-5 დანართის (ასეთის არსებობის შემთხვევაში) ინგლისურენოვანი დოკუმენტები. დასრულებული დოკუმენტები გააერთიანეთ, გადაიყვანეთ PDF ფორმატში და **დაარქვით 2.Project\_ENG\_gvari** (იგულისხმება პროექტის ხელმძღვანელის გვარი).

5. პროექტის შინაარსობრივი დოკუმენტები წარმოდგენილი უნდა იყოს ქართულ და ინგლისურ ენაზე, დამტკიცებული ფორმების დაცვით. მე-2, მე-3, მე-4 და მე-5 დანართები წარმოდგენილი უნდა იყოს თანმიმდევრულად დალაგებული გაერთიანებული PDF ფორმატის სახით, ქართულ და ინგლისურ ენაზე ცალ-ცალკე. მე-6 და მე-7 დანართები წარმოდგენილი უნდა იყოს Excel ფორმატში, ცალცალკე, ქართულ და ინგლისურ ენაზე.

6. მოამზადეთ განხორციელების გეგმა-გრაფიკისა (დანართი №6, Excel ფაილი) და პროექტის ბიუჯეტის (დანართი №7, Excel ფაილი) ქართულ და ინგლისურ ენებზე. დასრულებული დოკუმენტებს დაარქვით შესაბამისად სახელები: **3.Timeframe\_GEO\_gvari, 4.Timeframe\_ENG\_gvari, 5.Budget\_GEO\_gvari და 6.Budget\_ENG\_gvari.** ოთხივე ფაილი იგზავნება Excel-ის ფორმატში, ცალ-ცალკე.

7. მოამზადეთ ძირითადი პერსონალის დოკუმენტები, რომელიც განსაზღვრულია კონკურსის პირობების მე-4 მუხლის 1.ბ პუნქტის 1-ლი და მე-2 ქვეპუნქტით, დაასკანერეთ და თანმიმდევრულად დალაგებული გააერთიანეთ PDF ფორმატის სახით. ფაილს **დაარქვით 7.Personnel Docs\_gvari.**

8. მოამზადეთ ორგანიზაციის დოკუმენტები, რომელიც განსაზღვრულია კონკურსის პირობების მე-4 მუხლის 1.ბ პუნქტის მე-3, მე-4 და მე-5 ქვეპუნქტით. გაითვალისწინეთ, რომ საჯარო სამართლის იურიდიული პირებისათვის (სსიპ) საკმარისია, პროექტის თავფურცელის შესაბამის გრაფაში მიუთითოთ ორგანიზაციის დაფუძნების დოკუმენტის დასახელება, ნომერი და თარიღი. დოკუმენტები დაასკანერეთ და თანმიმდევრულად დალაგებული გააერთიანეთ PDF ფორმატის სახით. ფაილს **დაარქვით 8.Organization Docs\_gvari.**

**II. კონკურსზე პროექტის წარდგენა ელ. ფოსტის მეშვეობით**

1. კონკურსის ელ. ფოსტის მისამართზე he@rustaveli.org.ge გამოაგზავნეთ საკონკურსო დოკუმენტები, სულ 8 ფაილი:

1.Project\_GEO\_gvari

2.Project\_ENG\_gvari

3.Timeframe\_GEO\_gvari

4.Timeframe\_ENG\_gvari

5.Budget\_GEO\_gvari

6.Budget\_ENG\_gvari

7.Personnel Docs\_gvari

8.Organization Docs\_gvari

2. ელ. ფოსტის წერილის ტექსტში დაწერეთ პროექტის სახელი, აკრონიმი, ატვირთული ფაილების ჩამონათვალი.

3. წერილის ტექსტის ბოლოს დაწერეთ გამომგზავნის *სახელი, გვარი,* აკადემიური/სამეცნიერო სტატუსი, თანამდებობა, სამსახური, ტელეფონი და საკონტაქტო ინფორმაციის სხვა დეტალები.

4. წერილის სათაურში (subject) დაწერეთ: „კულტურული მემკვიდრეობა 2017“.

5. გააგზავნეთ საკონკურსო დოკუმენტები კონკურსის ელ. ფოსტის მისამართზე: he@rustaveli.org.ge **12 ივნისის 16:00 საათამდე.**

6. დოკუმენტების ელ. ფოსტაზე მიღების დრო გადამოწმდება სერვერზე დაფიქსირებული დროსთან და დაგვიანებით მიღებული დოკუმენტები საკონკურსოდ არ განიხილება (12 ივნისის 16:00 საათის შემდგომ).

**III. პროექტის რეგისტრაცია**

1. კონკურსის ელ. ფოსტაზე მიღებულ თითოეულ პროექტს მიენიჭება სარეგისტრაციო შიფრი და ელ. ფოსტით გაეგზავნება პროექტის ხელმძღვანელს. პროექტის სარეგისტრაციო შიფრი უნდა მიეთითოს კონკურსში მონაწილეობის შესახებ განცხადებაში (დანართი 9), რომელიც უნდა შეივსოს, ამოიბეჭდოს და დადასტურდეს პროექტის ხელმძღვანელის, თანახელმძღვანელის (ერთობლივი პროექტის შემთხვევაში), წამყვანი და თანამონაწილე ორგანიზაციების (საქართველოში რეგისტრირებულ იურიდიულ პირთან ერთობლივი პროექტის შემთხვევაში) პასუხისმგებელი პირების ხელმოწერებითა და ბეჭდ(ებ)ით.

2. განცხადება კონკურსში მონაწილეობის შესახებ ჩააბარეთ ფონდის კანცელარიაში 15 ივნისის 16:00 საათამდე შემდეგ მისამართზე: თბილისი, მ.ალექსიძის ქ.1, III სართული, შოთა რუსთაველის ეროვნული სამეცნიერო ფონდი.

3. **პროექტი არ განიხილება, თუ საკონკურსო დოკუმენტაციის სრული პაკეტი არ იქნება წარმოდგენილი ვადების დაცვით ელ. ფოსტაზე, ხოლო ხელმოწერებითა და ბეჭდით დადასტურებული განცხადება - ფონდის კანცელარიაში.**

**IV. რეგისტრაციის ვადები**

1. საკონკურსო დოკუმენტების წარდგენა კონკურსის **ელ. ფოსტის** საშუალებით: **2017 წლის 10 მაისიდან 2017 წლის 12 ივნისის 16:00 საათამდე**;

2. კონკურსში მონაწილეობის შესახებ განცხადების **ფონდის კანცელარიაში** ჩაბარება - **2017 წლის** **15 ივნისის 16:00 საათამდე**.

3. დადგენილი ვადის დარღვევით წარმოდგენილი განცხადებები საკონკურსოდ არ განიხილება.

**V. დამატებითი ინფორმაციისათვის**

1. ჯგუფური კონსულტაციები – 1) 22 მაისი 16:00 სთ. 2) 2 ივნისი, 16:00 სთ.
2. დამატებითი ინფორმაციის მისაღებად, დაუკავშირდით პროგრამის კოორდინატორებს.

ქეთი გაბიტაშვილი ელ-ფოსტა: gabitashvili@rustaveli.org.ge

თორნიკე სხირტლაძე ელ-ფოსტა: skhirtladze@rustaveli.org.ge

**მისამართი**:

ქ. თბილისი, მ. ალექსიძის 1,

შოთა რუსთაველის ეროვნული სამეცნიერო ფონდი

**შოთა რუსთაველის ეროვნული სამეცნიერო ფონდი გისურვებთ წარმატებებს !**